CELEX: 62016CN0489
Language: mt
Date: 2016-09-09 00:00:00
Title: Kawża C-489/16: Rikors ippreżentat fid-9 ta’ Settembru 2016 – Il-Kummissjoni Ewropea vs Il-Gran Dukat tal-Lussemburgu

7.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 410/9
            
         Rikors ippreżentat fid-9 ta’ Settembru 2016 – Il-Kummissjoni Ewropea vs Il-Gran Dukat tal-Lussemburgu
   (Kawża C-489/16)
   (2016/C 410/10)
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: J. Hottiaux, G. von Rintelen, aġenti)
   
      Konvenut: Il-Gran Dukat tal-Lussemburgu
   
      Talbiet
   
   
               —
            
            
               tikkonstata li billi ma adottax, mhux iktar tard mis-16 ta’ Ġunju 2015, il-liġijiet, ir-regolamenti u d-dispożizzjonijiet amministrattivi sabiex jikkonforma ruħu mad-Direttiva 2012/34/UE tal-Parlament Ewropew u tal-Kunsill, tal-21 ta’ Novembru 2012, li tistabbilixxi żona ferrovarja Ewropea [ĠU L 343 tal-14.12.2012, p. 32], jew, fi kwalunkwe każ, billi ma kkomunikax dawn id-dispożizzjonijiet lill-Kummissjoni, il-Gran Dukat tal-Lussemburgu naqas milli jwettaq l-obbligi imposti taħt l-ewwel subparagrafu tal-Artikolu 64(1) tal-imsemmija direttiva;
            
         
               —
            
            
               timponi fuq il-Gran Dukat tal-Lussemburgu, konformement mal-Artikolu 260(3) TFUE, il-pagament ta’ penalità fl-ammont ta’ EUR 8 710 kuljum li jibdew jiddekorru mid-data tal-għoti tas-sentenza f’din il-kawża minħabba nuqqas ta’ twettiq tal-obbligu li jikkomunika l-miżuri ta’ traspożizzjoni tad-Direttiva 2012/34/UE;
            
         
               —
            
            
               tikkundanna lill-Gran Dukat tal-Lussemburgu għall-ispejjeż.
            
         
      Motivi u argumenti prinċipali
   
   It-terminu għat-traspożizzjoni tad-Direttiva skada fis-16 ta’ Ġunju 2015.
   Mid-diversi risposti tal-Gran Dukat tal-Lussemburgu, b’mod partikolari mir-risposta għall-opinjoni motivata, jirriżulta li iktar minn sena wara l-iskadenza tat-terminu għat-traspożizzjoni stabbilit mid-direttiva, il-Gran Dukat tal-Lussemburgu ma kienx adotta l-miżuri meħtieġa.
   Id-determinazzjoni tas-sanzjoni skont l-Artikolu 260(3) TFUE hija bbażata fuq it-tliet kriterji applikati fil-kuntest tal-Artikolu 260(2) TFUE, jiġifieri l-gravità tal-ksur, it-tul ta’ dan tal-aħħar, u fuq in-neċessità li jiġi żgurat l-effett dissważiv tas-sanzjoni biex jiġu evitati r-reċidivi.